În comuna Roșiile, primarul Dumitru Constantin a reușit să asfalteze anul trecut peste 7,5 km, cu fonduri guvernamentale, dar și fonduri locale: "Am început un amplu proces de modernizare a infrastructurii rutiere din localitate. Drumuri, rigole betonate, accese la proprietăți. Pe orice sursă, inlcusiv din buget local. Mai ales că acum ne permitem asta, am întârziat pentru a avea apă și canal, pentru a nu sparge și din nou reabilita. Și în acest an, tot pe segmentul de drumuri ne vom concentra". Tot anul trecut, Consiliul local al comunei Roşiile a decis depunerea proiectului "Reabilitare energetica Scoala cu clasele I - VIII Rosiile din comuna Rosiile, judetul Valcea", în cadrul apelului de proiecte PNRR, la valoarea de 2,6 milioane de lei. Primăria comunei Roşiile va sustine cheltuielile neeligibile pentru implementarea proiectului precum şi toate costurile suplimentare din fonduri proprii, în cazul în care, pe parcursul implementării proiectului, se impune depășirea bugetului proiectului, asa cum acestea vor rezulta din documentatia tehnico-economica. Pe de altă parte, prin Hotărârea nr. 29/2023, Consiliul local al comunei Roşiile a aprobat studiul de fezabilitate și indicatorii tehnico-economici privind obiectivul de investiții "Extindere rețea distribuție apă și execuție branșamente comuna Roșiile, județul Vâlcea", la valoarea 1 milion de lei cu TVA. Tot anul trecut, primarul comunei Roșiile, Dumitru Constantin a demarat modernizarea drumurilor pe 5,5 km de interes local, prin programul Anghel Saligny, în valoare de 5,7 milioane de lei.
Web Design by DowMedia